google/wiki40b huggingface dataset:
Trávnik (obec)

Príroda

V obci evidujú jedno bocianie hniezdo. O hniezdení nie sú informácie. Tu sa nachádza močiar Lyon.
Andon (Alpes-Maritimes)

Polohopis

Andon má rozlohu 54,3 km². Najvyšší bod je položený 1 649 m n. m. a najnižší bod 911 m n. m.

Obyvateľstvo

Andon má 562 obyvateľov (2009).
Graf vývoja obyvateľstva:
Zdroje: INSEE
Perőcsény

Názov

Súčasný názov je podľa Istvána Kniezsu, Jána Stanislava aj Lajosa Kissa odvodený zo slovanského názvu *Prěčany (písané aj: Prečani), ktorý znamená "na druhom brehu bývajúci".
Prvé doložené názvy sú Prenchan alebo Preuchan (13. st.) a possessio Preuchen (1324). V roku 1398 bol zaznamenaný názov Pereuchean. Podľa Lukinicha sú z rokov 1482 - 1507 doložené názvy Pereczen, Perewchen, Perwchen a sídlo sa po slovensky volá Pericsány V tereziánskom súpise obcí z roku 1773 je uvedený latinský názov Perőcsény (s dĺžňom), maďarský názov Perőcseny, slovenský názov Pericsany a položka nemecký názov je prázdna. Na mape z prvého vojenského mapovania (1782-1785) je obec uvedená pod názvom Perusin. V roku 1786 uvádza Korabinsky ako názvy tvary Perőcschény, Peročani, Pilsen  . A. Vályi v roku 1796 uvádza ako názvy tvary Peröcsény, Perocani, Pilsen.V roku 1808 Lipszky uvádza ako maďarské tvary Peröcsény alebo Perecsény, ako slovenský tvar Perowčany a ako nemecký tvar Pilsen.
Krajné medze

Krajné medze je seriál USA, ktorý v každej epizóde zobrazuje iný príbeh z oblasti sci-fi alebo paranormálnych javov. Pôvodne sa natáčal v rokoch 1963 – 1965, a potom ako „obnovený“ seriál v rokoch 1995 – 2002.
Ponúka polemicko-skeptický pohľad na výsledky vedy poukazovaním na možné následky, často dovedené k extrému, na ktorých je ale lepšie vidieť, kam môžu vedecké výsledky viesť.
Longueville (Pas-de-Calais)

Poloha

Obec má rozlohu 3,49 km². Najvyšší bod je položený 200 m n. m. a najnižší bod 59 m n. m.

Obyvateľstvo

Počet obyvateľov obce je 132 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Sully-sur-Loire (obec)

Poloha

Obec má rozlohu 43,6 km². Najvyšší bod je položený 151 m n. m. a najnižší bod 107 m n. m.

Obyvateľstvo

Počet obyvateľov obce je 5 455 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Juan Atkins

Mladosť

Atkins sa narodil v Detroite v štáte Michigan v USA, ako syn koncertného podporovateľa. V mladosti sa učil hrať na kontrabas, bicie a "malú sólovú gitaru". Atkins spolu so svojimi kamarátmi zo školy Derrickom Mayom a Kevinom Saundersonom, pravidelne ladili stanicu WGPR aby počúvali skladbu „The Electrifying Mojo“ od DJa Charlesa.
Vo svojich šestnástich rokoch počul prvýkrát elektronickú hudbu, a táto skúsenosť mu zmenila život. V rozhovoroch koncom 90. rokoch si spomenul na zvuk syntetizátorov podobný "pristávaniu UFO". Skoro nato si zaobstaral prvý vlastný syntetizátor a upustil z hry na funkový kontrabas.
Mária Anna Španielska (1606 – 1646)

Život

Mária Anna bola mladšou sestrou španielskeho, portugalského, neapolského a sicílskeho kráľa Filipa IV. a sestrou kráľovny Anny Habsburskej, manželky francúzskeho a navarrského kráľa Ľudovíta XIII.
Na začiatku roku 1620 uvažoval anglický kráľ Jakub I. o tom, že by sa Mária Anna mohla stať manželkou jeho syna a dediča trónu, budúceho anglického a škótskeho kráľa Karola I. Princ Karol navštívil Madrid, kde sa stretol aj so svojou možnou budúcou manželkou Máriou Annou. Rokovania o sobáši však stroskotali na otázke vierovyznania; Mária Anna sa nechcela vydať za protestanta a Karol tiež odmietol konvertovať na katolícku vieru.
Nakoniec bola Mária Anna v roku 1626 zasnúbená so svojím prvostupňovým bratrancom, budúcim kráľom Ferdinandom III. Do Rakúska cestovala cez Taliansko a cesta bola veľmi nebezpečná a dlhá (trvala 14 mesiacov), pretože Európa sa v tom období zmietala v tridsaťročnej vojne a mnohé mestá boli poznačené morovými epidémiami. Svadba sa konala v roku 1631 a oslavy trvali vo Viedni celý mesiac.
Mária Anna bola počas svojho života aj politicky aktívna; počas manželovej neprítomnosti pôsobila ako jeho zástupkyňa a regentka. V roku 1637 ju v Regensburgu korunovali za nemeckú kráľovnú a o rok neskôr, 14. februára 1638, bola v Dóme sv. Martina korunovaná aj za uhorskú kráľovnú.

Smrť

Počas tridsaťročnej vojny sa kráľovná rodina musela urýchlene presťahovať do Linzu, kde Mária Anna zomrela vo vysokom štádiu tehotenstva, pravdepodobne na následky otravy. Dieťa, dcéra Mária, po pôrode cisárskym rezom ešte chvíľku žila, no krátko na to zomrela. Sú pochované v spoločnej rakve v kapucínskej krypte vo Viedni.
Oostrozebeke

Obyvateľstvo

Obec má približne 7 559 obyvateľov (2010).
Ján IX.

Životopis

Pred zvolením za pápeža bol opátom kláštora benediktínov.
Najprv bol zvolený Sergius III. (vtedy biskup v Cerveteri), ale proformozovská strana ho zvrhla a v januári 898 vybrala Jána IX. z Tivoli Podporoval ho Lambert II. zo Spoleta, kráľ Itálie, ktorý vyhnal Sergiusa III. z Ríma.
Zvolal synodu v Ríme na ktorej nielenže potvrdil rozhodnutie svojho predchodcu Teodora II. z roku 897, ktoré zaručovalo kresťanský pohreb pápežovi Formozovi (891 – 896), ale dokonca nariadil, aby záznamy zo synody, ktorá ho odsúdila, boli spálené. Taktiež zakázal súdy nad mŕtvymi. Synoda rozhodla, že pápeža môžu voliť len biskupi a rímski kaplani, a konsekrácie sa zúčastnia cisárski vyslanci.
Druhú synodu zvolal do Ravenny, pod patronátom Lamberta II. Bola tu potvrdená vláda kniežatstva Spoleto nad kúriou, a aj možnosť Rimanov odvolať sa k cisárovi. Na oplátku Lambert vrátil Svätej stolici dávne privilégia a garantoval jej majetky.
Pochovaný je v Bazilike sv. Petra.
Cormoranche-sur-Saône

Polohopis

Cormoranche-sur-Saône má rozlohu 9,85 km². Najvyšší bod je položený 211 m n. m. a najnižší bod 168 m n. m.

Obyvateľstvo

Cormoranche-sur-Saône má 1051 obyvateľov (2009).
Graf vývoja obyvateľstva:
Zdroje: INSEE
Beauraing

Obyvateľstvo

Mesto má približne 8 675 obyvateľov (2010).
Grand-Camp (Seine-Maritime)

Poloha

Obec má rozlohu 4,91 km². Najvyšší bod je položený 154 m n. m. a najnižší bod 100 m n. m.

Obyvateľstvo

Počet obyvateľov obce je 675 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Kergrist

Poloha

Obec má rozlohu 29,66 km². Najvyšší bod je položený 166 m n. m. a najnižší bod 79 m n. m.

Obyvateľstvo

Počet obyvateľov obce je 649 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Hrabkov

Dejiny

Najstaršia správa o Hrabkove je v registri pápežského desiatku z roku 1332. Vtedy a aj v nasledujúcich rokoch v miestnom kostole pôsobil farár Sigfrid.

Kostol

V Hrabkove dodnes stojí kostol asi zo 14. storočia. Postavili ho Benediktíni. Je z nevyberaného kameňa s nehaseným vápnom. Veža je stavaná z tesaných skál. Vo veži je zvon údajne z miestneho kláštora, ktorý bol zbúraný. Kostol bol postavený v romansko-gotickom slohu. Má typické hrubé románske steny, kruhovú klenbu, okna s lomeným oblúkom a farebným sklom, ktoré dnes nahradilo obyčajné biele sklo. Kostol bol roku 1924 reparovaný.
V minulosti bola celá dedina rímskokatolíckeho náboženstva, okrem jednej rodiny a to rodiny Adolfa Fränkeľa, ktorý býval v dome, kde je dnes obchod Jednota_Coop. Za týmto obchodom môžeme nájsť dva hroby. Tieto hroby sú v pomerne strmom kopci, preto jeden náhrobok je vyvrátený, ale ešte stále drží. Na jednom je akoby západ slnka a na druhom je zobrazený listnatý prútik. Obidva náhrobky sú vytesané z pieskovca.

Kláštor

V tridsiatich rokoch 14. storočia dal v Hrabkove Mikuláš z Perína postaviť kláštor pre augustiánov zasvätený svätému Duchu a súčasne im daroval túto dedinu aj s miestnym šoltýstvom, ku ktorému patril aj mlyn. Hrabkovský kláštor mal majetky. V súčasnosti je na tom mieste kríž, oproti je materská škola. V polovici 16. storočia kláštor upadal a chátral. Na konci 16. storočia už nejestvoval. 16. apríla 1980 boli zbúrané zostávajúce steny kláštora. Dodnes existujú kláštorné klenbové pivnice, ktoré používajú niektoré rodiny. Hovorí sa, že kláštor mal 2 zvony: jeden veľký a jeden malý. Malý bol v miestnom kostole Šimona a Júdu a je tam dodnes. Veľký zvon bol v kláštore. Po zbúraní kláštora sa zvon podľa povestí prepadol pod zem. Boli vraj pokusy ho vytiahnuť, ale pre jeho veľkosť sa to nepodarilo. Tento zvon je vraj dodnes zakopaný pod krížom, kde stál kláštor.
Campandré-Valcongrain

Poloha

Obec má rozlohu 6,57 km². Najvyšší bod je položený 334 m n. m. a najnižší bod 123 m n. m.

Obyvateľstvo

Počet obyvateľov obce je 110 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Rimavská kotlina

Polohopis

Zaberá jej východnú časť a ohraničujú ju zo severu Revúcka vrchovina s podcelkami Železnícke predhorie a Cinobanské predhorie, západným smerom pokračuje Juhoslovenská kotlina podcelkom Lučenská kotlina. Južným smerom leží Cerová vrchovina s podcelkami Bučenská, Hajnáčska a Petrovská vrchovina. Na juhovýchode leží Gemerská pahorkatina (podcelok Bodvianskej pahorkatiny) a východným susedom je Slovenský kras a jeho podcelky Silická planina, Plešivská planina, Koniarska planina a Jelšavský kras. 
Rozprestiera sa tak v povodí stredného a dolného toku riek Slaná, Blh a Rimava. Má pahorkatinný charakter a budujú ju piesčité sliene a vápnité piesky a íly. Klimaticky leží v teplej oblasti s mierne suchým charakterom a studenou zimou, s priemernými teplotami v júli okolo 19 - 20 °C a v januári okolo -3 - -4 °C. Priemerne v oblasti za rok spadne okolo 600 mm zrážok.

Sídla v Rimavskej kotline

Rimavská kotlina patrí medzi stredne husto zaľudnené územia a ležia tu mestá Rimavská Sobota a Tornaľa, z významnejších sídiel napríklad Hrachovo, Jesenské, Rimavská Seč, Lenartovce, Veľký Blh a Plešivec.

Doprava

Územím vedie dôležitá dopravná spojnica stredného a východného Slovenska, dnes medzinárodná cesta E 58, vedúca po ceste I/16. Spája Zvolen a Lučenec s Rimavskou Sobotou, Tornaľou a Rožňavou. Nezastupiteľnú úlohu zohráva železničná trať Zvolen – Košice, ktorá je súčasťou južného prepojenia Západného a východného Slovenska. V Jesenskom sa pripája trať do Brezna a v Lenartovciach trať do Miškovca.
Emil Strauss

Životopis

Notár v Banskej Bystrici. Tajomník Židovskej náboženskej obce. Rasovo prenasledovaný, obeť fašistického teroru. Po potlačení SNP bol zaistený v Banskej Bystrici (9. decembra 1944), väznený a popravený v Nemeckej.
Saint-Laurent-de-Brèvedent

Poloha

Obec má rozlohu 7,79 km². Najvyšší bod je položený 108 m n. m. a najnižší bod 33 m n. m.

Obyvateľstvo

Počet obyvateľov obce je 1 415 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Bell Helicopter

História

Larry Bell začal s výrobou vrtuľníkov potom, ako najal talentovaného vynálezcu Arthura Younga. Dúfal v rozšírenie ekonomickej základne svojej spoločnosti, ktorá tak nebude závislá na vládnych zákazkách. Dovtedy Bell Aircraft Corporation vyrábala iba lietadlá. Hneď prvý model vrtuľníka Bell Model 47 sa stal veľmi úspešným ako v civilnom, tak aj vo vojenskom sektore.
Textron kúpil Bell Aerospace v roku 1960. Divízia vrtuľníkov sa stala jedinou výrobnou sekciou a bola premenovaná na Bell Helicopter Company. Vďaka úspešnému modelu UH-1 z obdobia Vietnamskej vojny sa stala najväčšou výrobnou divíziou spoločnosti Textron. V januári 1976 Textron znovu premenoval spoločnosť na Bell Helicopter Textron.
Betoncourt-sur-Mance

Poloha

Obec má rozlohu 3,72 km². Najvyšší bod je položený 367 m n. m. a najnižší bod 223 m n. m.

Obyvateľstvo

Počet obyvateľov obce je 42 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Ramenohlavová žila

Ramenohlavové žily (lat. venae brachiocephalicae) alebo zastarano bezmenné žily sú dve (ľavá a pravá) žily v hornej časti hrudi. Každá z nich vzniká spojením príslušnej vnútornej hrdlovej žily a podkľúčnej žily. Ramnohlavové žily sa spájajú a vytvárajú tak hornú dutú žilu.
Heréza

1. Heréza, kacírstvo alebo blud (z gréckeho αιρεσις, hairesis v preklade svojvoľný výber) označuje pôvodne taký teologický názor, ktorý „volí“ alebo si „vyberá“ určitý odlišný pohľad, ktorý je nezlučiteľný so všeobecnou vierou danej cirkvi, tj. ortodoxiou. Zástanca herézy je touto cirkvou označovaný ako heretik, kacír alebo bludár.
2. Heréza je tiež v prenesenom zmysle slova pomenovanie nenáboženského názoru na nenáboženskú ortodoxnú záležitosť, napríklad idizmus (používanie umelého jazyka ido) bol začiatkom 20. storočia pre esperantistov v istom zmysle "herézou" (i keď ovládanie a používanie oboch jazykov nie je vylúčené).
Termín kacír vznikol z pojmu katar (z gréckeho καθαρός katharos = čistý), čo bol príslušník francúzskej stredovekej sekty, vyhladenej krížovými výpravami začiatkom 13. storočia.

Vymedzenie pojmu

Pravoverná doktrína je vymedzovaná cirkvami prostredníctvom dogiem. Medzi herézou a schizmou (rozkolníctvom) je rozdiel v tom, že heréza sa chápe ako odchýlka od viery vo vnútri cirkvi, schizma je naopak tomu rozštiepenie cirkvi na dva nové subjekty.

Prehľad heréz (v histórii)

Heretické názory boli v histórii násilím potláčané, dnes vo vlastnom zmysle je heréza príčinou ukončenia spoločenstva viery s danou cirkvou, teda exkomunikácia - vylúčenie.
Cirkev (katolícka) predpokladá, že kacírstvo je prekážkou spásy, že kacír bude večne zatratený, pokiaľ Boh vo svojej nekonečnej milosti nerozhodne inak. 
Za prvého popraveného heretika možno považovať španielskeho mnícha Priscilliana z Avily, ktorého nechal na formálnu žiadosť dvoch biskupov popraviť cisár Magnus Maximus v roku 385. Aj v stredoveku, potom, čo bola zriadená inkvizícia na vyhľadávanie kacírstva, boli tvrdohlaví alebo znovu spadnutí kacíri vydávaní svetskej moci na potrestanie. Heréza bola totiž kodifikovaná svetskou mocou ako zločin a zvyčajne za neho bol stanovený trest smrti upálením. Pri vyšetrovaní kacírstva boli obete niekedy nútené k priznaniu neľudským zaobchádzaním, vrátane mučenia.

Významní heretici

Medzi kacírov prvých storočí kresťanstva patrili napríklad: Origenes (niektoré jeho spisy boli vyhlásené za heretické), Areios, Apollinaris z Laodikeie, Nestorius.
Na západe boli neskôr katolíckou cirkvou vyhlásení za kacírov: Ján Hus (upálený), Ulrich Zwingli, Martin Luther, Ján Kalvín. 
Niektoré radikálne skupiny hlásiace sa k tradičnému katolicizmu (predovšetkým sedesvakantisti) považujú za kacírov rímskych pápežov počnúc Jánom XXIII.

Katolícka cirkev

Iba katolícka cirkev má orgán zvlášť určený pre skúmanie a definovanie náboženskej náuky, ktorý posudzuje, či určitý autor nie je s náukou cirkvi v rozpore. Ide o Kongregáciu pre náuku viery, predtým Sväté offícium. Nie je to však jediná inštitúcia, ktorá môže označiť nejaké učenie za herézu. Rovnakú (ale nadradenú) právomoc má koncil.

Nekatolícke cirkvi

I iné cirkvi majú prostriedky, ako deklarovať, že je nejaké učenie heretické. Napríklad anglikánska cirkev môže požiadať parlament, aby niečo prehlásil za heretické. Ostatní potom majú pre podobné rozhodnutia minimálne možnosť zvolať koncil, pokiaľ danú právomoc nemajú priamo zbory biskupov či rady starších.
Charmoille (Doubs)

Poloha

Obec má rozlohu 10,14 km². Najvyšší bod je položený 852 m n. m. a najnižší bod 460 m n. m.

Obyvateľstvo

Počet obyvateľov obce je 303 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Mouais

Poloha

Obec má rozlohu 9,93 km². Najvyšší bod je položený 61 m n. m. a najnižší bod 9 m n. m.

Obyvateľstvo

Počet obyvateľov obce je 369 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Intville-la-Guétard

Poloha

Obec má rozlohu 4,88 km². Najvyšší bod je položený 134 m n. m. a najnižší bod 120 m n. m.

Obyvateľstvo

Počet obyvateľov obce je 127 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Issenhausen

Poloha

Obec má rozlohu 2,1 km². Najvyšší bod je položený 254 m n. m. a najnižší bod 177 m n. m.

Obyvateľstvo

Počet obyvateľov obce je 116 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Gundolsheim

Poloha

Obec má rozlohu 8,22 km². Najvyšší bod je položený 229 m n. m. a najnižší bod 206 m n. m.

Obyvateľstvo

Počet obyvateľov obce je 728 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Muránska

Muránska je malá osada obce Východná v okrese Liptovský Mikuláš. Stoja tu len štyri domy.
Leží na južných svahoch Kozích chrbtov, v podcelku Važecký chrbát, nad pravým brehom vodnej nádrže Čierny Váh. Nachádza sa v husto zalesnenej oblasti, v ústí doliny Muránsko do Čiernovážskej doliny, JJV od Východnej. S obcou nemá priame cestné spojenie, prístup je možný po asfaltovej ceste cez Kráľovu Lehotu a Svarín, ďalej po brehu vodnej nádrže Čierny Váh a následne odbočením vľavo do kopca.
Okrajom osady prechádza modro-značkovaný turistický chodník od železničnej stanice Východná do sedla Muránsko (1 080 m n. m.), potom rovnomennou dolinou a ďalej cez susednú osadu Čierny Váh (cca 1 km na JV) do doliny Ipoltice.
Grand-Brassac

Poloha

Obec má rozlohu 31,74 km². Najvyšší bod je položený 211 m n. m. a najnižší bod 73 m n. m.

Obyvateľstvo

Počet obyvateľov obce je 530 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Saint-Germain-le-Rocheux

Poloha

Obec má rozlohu 7,66 km². Najvyšší bod je položený 393 m n. m. a najnižší bod 277 m n. m.

Obyvateľstvo

Počet obyvateľov obce je 90 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Nákupné stredisko

Nákupné stredisko (iné názvy: shopping-center, shopping centrum, nákupné centrum, obchodné centrum) je budova alebo komplex budov, ktoré obsahujú rôzne predajné jednotky prepojené chodníkom alebo promenádou na jednoduchý prístup do jednotlivých prevádzok.
Nákupné centrá začali vznikať od 20. rokov 20. storočia spolu so vznikom predmestského života v Spojených štátoch a po druhej svetovej vojne.
Martin Gablík

Martin Gablík (* 1953) je popredný slovenský výškový horolezec.

Lezenie

S výškovým horolezectvom začal Zvolenčan až v zrelom veku. V roku 1996 na Mount Evereste dosiahol 8050 m. Bol tiež členom expedície na Kančedžongu 1997 (dosiahol 8300 m) a Broad Peak 1998 (pomáhal zostúpiť Petrovi Šperkovi). V tom čase zdolal juhoamerickú Aconcaguu. V roku 2002 v rámci medzinárodnej výpravy vystúpil na Makalu. V r. 2004 na Annapurne dosiahol výšku 7200 m. V r. 2007 vystúpil s A. Suchým na Nanga Parbat ako najstarší, 53-ročný Slovák na osemtisícovku.

Ocenenie

O Broad Peak sa pokúsil aj v roku 2005. Spolu s Rudolfom Bošjakom sa vzdali vlastného výstupu a za cenu veľkého rizika pomáhali zachrániť zraneného poľského horolezca. Slovenský olympijský výbor im udelil cenu Radovana Kaufmana (dnes cena Jána Popluhára). Získali aj cenu Európskeho hnutia Fair Play.
PostgreSQL

História

PostgreSQL prešiel dlhým vývojom, začínajúc ako projekt Ingres na univerzite Berkeley. Vedúci projektu, Michael Stonebraker, odišiel z Berkeley v roku 1982, aby sa pokúsil presadiť Ingres na komerčnom trhu, ale nakoniec sa vrátil na akademickú pôdu. Po návrate do Berkeley v roku 1985 Stonebraker začal projekt post-Ingres, v ktorom chcel riešiť problémy vtedajších databázových systémov, ktoré sa stále vo väčšej miere ukazovali už od začiatku osemdesiatych rokov dvadsiateho storočia. Základy zdrojových kódov projektov Postgres a Ingres sú (a od začiatku boli) úplne oddelené.
Výsledný projekt, pomenovaný ako Postgres, mal ako cieľ uviesť za čo najmenšej námahy úplnú podporu pre typy tak, aby bolo možné nielen definovať nové typy, ale aj aby bolo možné plne popísať vzťahy – dovtedy často využívanú schopnosť, ale o ktorú sa musel starať používateľ. V systéme Postgres samotná databáza "chápala" vzťahy a mohla získavať informácie z tabuliek v relácii prirodzeným spôsobom použitím "pravidiel".
Od svojho počiatku v roku 1986 tím napísal mnoho článkov, ktoré popisujú základy systému a v roku 1988 sa podarilo vytvoriť prototyp systému, ktorý bežal a uspokojivo fungoval. Tím uvoľnil verziu 1 malému počtu používateľov v júni 1989, za ktorou nasledovala verzia 2 s nanovo napísaným systémom pravidiel v júni 1990. Verzia 3 z roku 1991 mala opäť prepísaný systém pravidiel, ale súčasne pridala podporu pre viacero správcov ukladania a mala aj zdokonalený procesor dotazov. Už v roku 1993 mal databázový systém Postgres obrovský počet používateľov, ktorých požiadavky začali zaplavovať projekt a ľudí na ňom pracujúcich. Po uvoľnení verzie 4, ktorá bola mienená hlavne ako upratanie, projekt skončil.
Aj keď oficiálne projekt Postgres skončil, licencia BSD, pod ktorou bol uvoľnený, umožňovala vývojárom získať kópie zdrojových kódov a vyvíjať ho ďalej. V roku 1994 dvaja doktorandskí študenti Univerzity Berkeley, Andrew Yu a Jolly Chen, pridali procesor jazyka SQL, ktorým nahradili pôvodný QUEL, čím vytvorili Postgres95. Celý zdrojový kód bol opäť zverejnený na internete. Rok 1996 sa niesol v znamení zmeny mena: z projektu Postgres95 sa stal PostgreSQL, čím bol naznačený dôraz v zmene použitého dotazovacieho jazyka.
Prvé uvoľnenie systému PostgreSQL bolo označené verziou 6.0. Odvtedy skupina databázových vývojárov a dobrovoľníkov z celého sveta, komunikujúcich prostredníctvom siete internet, sa stará o tento softvér. Od verzie 6.0 sa objavilo niekoľko ďalších verzií s množstvom rôznych vylepšení; súčasná verzia (august 2004) má označenie 7.4, pričom verzia 8.0 je vo fáze beta testovania.
Napriek tomu, že licencia dovoľuje komercionalizáciu systému Postgres, nikdy sa zdrojový kód nevyvíjal komerčne tak rapídne ako napr. Ingres, čo je prekvapujúci fakt v porovnaní s výhodami, ktoré Postgres ponúka. Najväčší posun nastal, keď Paula Hawthorn (pôvodná členka tímu Ingres, ktorá prešla k Postgres) a Michael Stonebraker založili Illustra Information Technologies na komercionalizáciu systému Postgres.
Kvások

Kvások je cesto na prípravu pečiva, ktoré je zvyčajne trvalo fermentované kyslo-mliečnymi baktériami a kvasinkami. V minulosti sa kvások vyrábal podomácky zo zvyškov chlebového cesta alebo staršieho upečeného chleba. Tie možno po rozmočení vo vlažnej vode a odstátí pridávať k múke. Na rozdiel od priemyselného droždia obsahuje kvások viacej druhov kvasných baktérií. Bežné druhy kyslo-mliečnych bakterii sú Lactobacillus plantarum (homofermentatívna]]) a Lactobacillus brevis (heterofermentatívna). Bežná kvasinka v kvásku je Saccharomyces cerevisiae.
Kvások spôsobí že cesto nakysne. Kvások  zlepšuje  stráviteľnosť, arómu, chuť a trvanlivosť pečiva. Tiež zlepšuje výživové vlastnosti.

Všeobecné informácie

Kvások obsahuje spoločenstvo baktérií mliečneho kvasenia a kvasiniek, ktoré človek používa už niekoľko tisíc rokov na výrobu obilných palaciniek, chleba a podobných potravín. Metabolické produkty týchto mikroorganizmov kypria cesto a zlepšujú stráviteľnosť, vôňu, chuť a trvanlivosť pečiva. Kvások má zvláštny význam pri použití ražnej múky. Zatiaľ čo u pšeničnej múky môžu byť použité ako kypriaci prostriedok aj čisto kvasinky, s použitím ražnej múky sú nevyhnutné kyseliny, aby sa chlieb vykysol. Baktérie ich produkujú forme kyseliny mliečnej a kyseliny octovej.
Al-Aš’arí

Abú al-Hasan Alí ibn Ismá’íl al-Aš’arí (arab. أبو الحسن علي بن إسماعيل الأشعري) alebo len Al-Aš’arí (* 873, Basra – † 935) bol arabský teologický filozof. Jeho učenie sa sformovalo do samostatného ašaritského prúdu teologickej filozofie.
Romagny-sous-Rougemont

Poloha

Obec má rozlohu 2,47 km². Najvyšší bod je položený 538 m n. m. a najnižší bod 390 m n. m.

Obyvateľstvo

Počet obyvateľov obce je 213 (2009).
Nasledujúci graf zobrazuje vývoj počtu obyvateľov v obci.
Zdroje: INSEE